*Proiect*

**GUVERNUL REPUBLICII MOLDOVA**

HOTĂRÎRE nr. \_\_\_

din\_\_\_\_\_\_\_\_\_\_\_\_\_\_\_\_\_\_\_\_2017

Chişinău

**cu privire la modificarea şi completarea unor Hotărîri de Guvern**

În conformitate cu prevederile articolului 35 din Legea nr.221-XVI din 19 octombrie 2007 privind activitatea sanitar-veterinară (Monitorul Oficial al Republicii Moldova, 2008, nr.51-54, art.153), cu modificările şi completările ulterioare

Guvernul **HOTĂRĂŞTE:**

**1.** Hotărîrea Guvernului nr. 859 din 14 iulie 2008 cu privire la aprobarea Normei sanitar-veterinare privind criteriile minime pentru protecţia porcinelor destinate creşterii şi îngrăşării (Monitorul Oficial nr.127-130/855 din 18.07.2008), cu modificările şi completările ulterioare, se modifică şi se completează după cum urmează:

1) preambulul va avea următorul cuprins:

„prezenta Normă sanitar-veterinară privind criteriile minime pentru protecția porcinelor destinate creșterii și îngrășării ” creează cadrul necesar aplicării Directevei nr. 120/2008/CE din 18 decembrie 2008 de stabilire a normelor minime de protecție a porcilor, publicată în Jurnalul Oficial al Uniunii Europene L 47/5 din 18.2.2009.”.

 2) punctul 2 se exclude;

 3) la punctul 3:

a) se completează cu noțiunea care va avea următorul cuprins :

*”porc”* – animal din specia porcină, indiferent de vîrstă, crescut pentru reproducere sau îngrășare;

b) noțiunea *”autoritate competentă”* se exclude.

4) În tot textul cuvintele „purcei sugari” și ”purceii sugari” la toate formele gramaticale se substituie cu cuvîntul ”purcel”;

5) la punctul 6, litera b):

a) la aliniatul 3, după textul „2,4 m lungime.” se completează cu textul „Prevederile prezentului punct nu se aplică exploatațiilor cu mai puțin de 10 scroafe”;

b) în finalul alineatului 5, sintagma „ Prevederile prezentului punct nu se aplică exploatațiilor cu mai puțin de 10 scroafe”, se exclude;

6) la punctul 9, litera b) textul „să dispună de un loc curat pentru odihnă”, se exclude ;

7) la punctul 11 cuvîntul „plană” se substituie cu cuvîntul „netedă”;

8) la punctul 16 textul „prevăzut la pct.7” se substituie cu textul „prevăzut la punctul 23 litera b) și c)”.

9) la punctul 23 :

a) sintagma ”Autoritatea competentă” se substituie cu sintagma ”Agenția Națională pentru Siguranța Alimentelor;

b) la litera a) după sintagma „Norme sanitar-veterinare” se completează cu următoarul text „în conformitatea cu Legea nr. 50 din 28 martie 2013”.

 **2**. Hotărîrea Guvernului nr. 1325 din 27 noiembrie 2008 cu privire la aprobarea Normei sanitar-veterinare privind stabilirea cerinţelor minime pentru protecţia viţeilor în scopul creşterii şi îngrăşării (Monitorul Oficial nr.215-217/1341 din 05.12.2008), cu modificările şi completările ulterioare, se modifică şi se completează după cum urmează:

1) preambulul va avea următorul cuprins:

”prezenta Normă sanitar-veterinară privind stabilirea cerințelor minime pentru protecția vițeilor în scopul creșterii și îngrășării” este armonizată cu prevederile Directevei nr. 119/2008/CE din 18 decembrie 2008 de stabilire a normelor minime privind protecția vițeilor, publicată în Jurnalul Oficial al Uniunii Europene L 10/7 din 15.1.2009.

2) punctul 2 se abrogă;

3) punctele 4 și 5 se modifică în redacție nouă după cum urmează :

„4. Exploatațiile trebuie să corespundă următoarelor cerințe :

1) după împlinirea vîrstei de 8 săptămîni, viţeii nu trebuie închişi în boxe individuale, decît în cazul în care medicul veterinar confirmă că starea de sănătate sau comportamentul acestora impune izolarea lor în vederea tratării. Lăţimea boxei individuale trebuie să fie cel puţin egală cu înălţimea viţelului la greabăn, măsurată în poziţie patrupedă, iar lungimea – cel puţin egală cu lungimea viţelului, măsurată de la vîrful nasului pînă la extremitatea caudală a ischionului (*tuber ischii*), înmulţită cu 1,1. Dispozițiile prezentului subpunct nu se aplică exploatațiilor cu mai puțin de șase viței și vițeilor ținuți alături de mamă în vederea alăptării.;

2) boxele individuale pentru viței (cu excepţia celor destinate izolării animalelor bolnave) nu trebuie să fie prevăzute cu pereţi solizi, dar cu pereţi perforaţi, care să permită contactul vizual şi tactil direct între viţei;

5. pentru viţeii crescuţi în grup, spaţiul liber prevăzut pentru fiecare viţel trebuie să fie de cel puţin:

a) 1,5 m2 pentru fiecare viţel cu greutatea mai mică de 150 kg;

b) 1,7 m2 pentru fiecare viţel cu greutatea între 150 şi 220 kg;

c) 1,8 m2 pentru fiecare viţel cu greutatea de peste 220 de kg.”;

4) la punctul 8 sintagmele „experții veterinari” și „experții” se substituie cu cuvîntul „Agenția” ;

5) la punctul 9 textul „rezultatele controalelor efectuate” se substituie cu sintagma „neconformitățile depistate”;

6) la punctul 20 cuvîntul „mediu” se exclude;

7) la punctul 24 cuvîntul „colastru” se substituie cu cuvîntul „colostru”.

**PRIM-MINISTRU               Pavel FILIP**Contrasemnează:

Ministrul economiei Octavian CALMÎC

Ministrul afacerilor externe

şi integrării europene Andrei GALBUR

Ministrul agriculturii

Dezvoltării regionale și mediului Vasile Bîtca

Ministrul justiției Vladimir Cebotari